pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ.ประกาศผลประกวดภาพยนตร์สั้น “วัฒนธรรมสร้างสรรค์ สรรค์สร้างสังคมไทย” ผลงาน “ส่งต่อ” จากทีม MOVINGIMAGE คว้ารางวัลชนะเลิศ
วันศุกร์ที่ 23 กันยายน 2565
วธ.ประกาศผลประกวดภาพยนตร์สั้น “วัฒนธรรมสร้างสรรค์ สรรค์สร้างสังคมไทย” ผลงาน “ส่งต่อ” จากทีม MOVINGIMAGE คว้ารางวัลชนะเลิศ
วธ.ประกาศผลประกวดภาพยนตร์สั้น “วัฒนธรรมสร้างสรรค์ สรรค์สร้างสังคมไทย” ผลงาน “ส่งต่อ” จากทีม MOVINGIMAGE คว้ารางวัลชนะเลิศ  พร้อมเผยแพร่หนังสั้นส่งเสริมค่านิยม วิถีชีวิตและวัฒนธรรมที่ดีงามในสังคมไทย
วธ.ประกาศผลประกวดภาพยนตร์สั้น“วัฒนธรรมสร้างสรรค์ สรรค์สร้างสังคมไทย”ผลงาน“ส่งต่อ”จากทีมMOVINGIMAGEคว้ารางวัลชนะเลิศ พร้อมเผยแพร่หนังสั้นส่งเสริมค่านิยม วิถีชีวิตและวัฒนธรรมที่ดีงามในสังคมไทย
นางยุพา ทวีวัฒนะกิจบวร ปลัดกระทรวงวัฒนธรรม (วธ.) กล่าวว่า วธ. โดยกองเฝ้าระวังทางวัฒนธรรมได้จัดกิจกรรมการประกวดสื่อสร้างสรรค์ในรูปแบบภาพยนตร์สั้น หัวข้อ“วัฒนธรรมสร้างสรรค์ สรรค์สร้างสังคมไทย”ซึ่งเป็นการบูรณาการการดําเนินงานร่วมกับภาคีเครือข่ายทั้งภาครัฐ ภาคเอกชน และภาคประชาสังคม เพื่อให้เกิดการขับเคลื่อนงานด้านการสนับสนุนการผลิตและเผยแพร่สื่อปลอดภัยและสร้างสรรค์ภายใต้ยุทธศาสตร์แผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563 - 2565) และเป็นการรณรงค์ เสริมสร้างค่านิยม จิตสํานึก และวิถีชีวิตที่ดีงามให้เกิดขึ้นในสังคมไทย โดย วธ. เปิดรับผลงานภาพยนตร์สั้นของเด็ก เยาวชน และประชาชนทั่วไป ผลิตผลงานที่สื่อถึงวิถีการดําเนินชีวิต ความคิด ความเชื่อ ค่านิยม จารีตประเพณี พิธีกรรม ภูมิปัญญา ศิลปวัฒนธรรม และการแสดงอย่างสร้างสรรค์ ความยาว 5 - 7 นาที โดยไม่จํากัดวิธีการนําเสนอและวิธีการถ่ายทํา ซึ่งจากการเปิดรับสมัครตั้งแต่วันที่ 27 กรกฎาคมถึง 25 สิงหาคมที่ผ่านมา มีเด็ก เยาวชนและผู้ที่สนใจส่งผลงานเข้ารวมประกวด 168 เรื่อง
ปลัดกระทรวงวัฒนธรรม กล่าวต่อไปว่า ขณะนี้ ทางคณะกรรมการตัดสินการประกวดได้พิจารณาตัดสินผลงานให้ได้รับรางวัลเรียบร้อยแล้ว จํานวน 5 ผลงาน ได้แก่ รางวัลชนะเลิศ คือ ผลงานภาพยนตร์สั้น เรื่อง“ส่งต่อ”จากทีมMOVINGIMAGEโดยผลงานดังกล่าวเป็นแบบอย่างในการถ่ายทอดวัฒนธรรมอันดีงามของไทยผ่านสถาบันครอบครัวที่เป็นสถาบันพื้นฐานหลักสําคัญที่สุดของสังคมในการทําหน้าที่อบรมเลี้ยงดูให้ความรัก ความเอื้ออาทร พร้อมทั้งปลูกฝังคุณธรรม จริยธรรม ค่านิยม ความรับผิดชอบ ความสัมพันธ์ที่ดีต่อกันจากรุ่นสู่รุ่น โดยจะได้รับเงินรางวัล 100,000 บาท พร้อมรับโล่รางวัลจากรัฐมนตรีว่าการกระทรวงวัฒนธรรมและเกียรติบัตรจาก วธ. ขณะที่รางวัลรองชนะเลิศ อันดับหนึ่ง ได้แก่ ผลงานเรื่อง“คีตะชาตรี”ทีมACTITEM FILMรางวัลรองชนะเลิศ อันดับสอง ได้แก่ ผลงาน“คนพิเศษ”ทีมIronmeyและรางวัลชมเชย มีจํานวน 2 รางวัล คือ ผลงาน เรื่อง“หมอลําขําเครือ”ทีม บ้านแท่นวิทยา และเรื่อง“พาสาน”ทีม ประถมวาไรตี้ โดยทุกรางวัลจะได้รับโล่รางวัลจากรัฐมนตรีว่าการกระทรวงวัฒนธรรมและเกียรติบัตรจาก วธ. ซึ่งนับว่าเป็นอีกหนึ่งกิจกรรมดีๆ จึงขอเชิญชวนทุกคนรับชมผลงานสื่อสร้างสรรค์ได้ที่YouTube Channelช่องCulture Surveillance BureauและFacebook Fanpage “กองเฝ้าระวังทางวัฒนธรรม”และช่องทางต่างๆ ของ วธ.
“ขอชื่นชมและแสดงความยินดีกับผู้ที่ได้รับรางวัล ซึ่งกิจกรรมดังกล่าวมีส่วนสําคัญในการถ่ายทอดคุณค่าและความสําคัญของวัฒนธรรมไทยผ่านสื่อสร้างสรรค์ในรูปแบบภาพยนตร์สั้น โดยได้รับความร่วมมือจากผู้ผลิตสื่อทั่วประเทศร่วมสร้างสรรค์ผลงานและส่งเข้าประกวด ทั้งนี้ วธ. จะมีการมอบโล่รางวัล เกียรติบัตร และเงินรางวัล ให้กับผู้ที่ได้รับรางวัลทั้งหมดในงานวันสถาปนากระทรวงวัฒนธรรมในวันจันทร์ที่ 3 ตุลาคม 2565 ณ หอประชุมใหญ่ ศูนย์วัฒนธรรมแห่งประเทศไทย”ปลัดกระทรวงวัฒนธรรม กล่าว
รัฐบาลไทย-ข่าวทำเนียบรัฐบาล-ครม. เคาะ 8,320 ลบ. หนุนชาวไร่อ้อยตัดอ้อยสดคุณภาพดี ฤดูการผลิตปี 64/65 ส่งโรงงาน 120 บ./ตัน ลดฝุ่น PM2.5
วันพฤหัสบดีที่ 22 กันยายน 2565
ครม. เคาะ 8,320 ลบ. หนุนชาวไร่อ้อยตัดอ้อยสดคุณภาพดี ฤดูการผลิตปี 64/65 ส่งโรงงาน 120 บ./ตัน ลดฝุ่น PM2.5
.....
ที่ประชุม ครม. (20 ก.ย. 65) อนุมัติโครงการช่วยเหลือเกษตรกรชาวไร่อ้อยตัดอ้อยสดคุณภาพดี “ลดฝุ่น PM2.5” ฤดูการผลิตปี 2564/2565 กรอบวงเงินรวม 8,319.74 ล้านบาท หนุนชาวไร่อ้อยที่ตัดอ้อยส่งโรงงานในอัตรา 120 บาท/ตัน โดย ธ.ก.ส. จะโอนเงินเข้าบัญชีโดยตรงทั้งสิ้น 1 ครั้ง (ภายในเดือน ธ.ค. 65)
.
คุณสมบัติ :
-หากตัดส่งโรงงานน้ําตาล : จะต้องเป็นชาวไร่อ้อยที่จดทะเบียนตาม พ.ร.บ.อ้อยและน้ําตาลทราย พ.ศ. 2527 และได้จัดทําคู่สัญญาส่งอ้อยเข้าโรงงานฯ ก่อนเปิดหีบอ้อย
-หากตัดส่งโรงงานผลิตเอทานอล/น้ําตาลทรายแดง : จะต้องเป็นชาวไร่อ้อยที่ทําสัญญาส่งอ้อยเข้าโรงงานฯ (หรือขึ้นทะเบียนเกษตรกร)
.
โครงการช่วยเหลือฯ นี้ เป็นการสร้างแรงจูงใจให้ชาวไร่อ้อยหันมาตัดอ้อยสดส่งโรงงานแทนการตัดอ้อยไฟไหม้ ซึ่งเป็นสาเหตุหนึ่งของฝุ่น PM 2.5 และตอบสนองนโยบายรัฐบาลในการแก้ไขปัญหามลพิษทางอากาศที่เกิดจากฝุ่นละอองขนาดเล็ก
.
อ่านเพิ่มเติม คลิก https://www.thaigov.go.th/news/contents/details/59468
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​เริ่มใช้สิทธิ คนละครึ่ง ระยะที่ 5 และโครงการเพิ่มกำลังซื้อผู้มีรายได้น้อย
วันจันทร์ที่ 5 กันยายน 2565
​เริ่มใช้สิทธิ คนละครึ่ง ระยะที่ 5 และโครงการเพิ่มกําลังซื้อผู้มีรายได้น้อย
วันพฤหัสบดีที่ 1 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(1ก.ย.65) เป็นวันแรกที่ผู้เข้าร่วมโครงการคนละครึ่ง ระยะที่ 5 เริ่มใช้จ่ายได้ ถึงวันที่ 31 ต.ค.2565
โดยต้องใช้จ่ายครั้งแรกภายในวันที่ 14 ก.ย. มิเช่นนั้นจะถูกตัดสิทธิ
ผู้ใช้สิทธิรายใหม่ที่ยังไม่เคยยืนยันตัวตนกับธนาคารกรุงไทย หรือยังไม่เคยใช้แอปพลิเคชันกรุงไทยเน็กซ์
ให้นําบัตรประชาชนไปยืนยันตัวตนผ่านตู้เอทีเอ็มสีเทาของธนาคารกรุงไทย หรือ ที่สาขาทั่วประเทศ
สําหรับผู้มีรายได้น้อยที่มีบัตรสวัสดิการแห่งรัฐและผู้ต้องการความช่วยเหลือเป็นพิเศษ
ได้รับวงเงินช่วยเหลือเพื่อซื้อสินค้าและบริการจากร้านธงฟ้าราคาประหยัดเพื่อพัฒนาเศรษฐกิจท้องถิ่นและร้าน
ค้าในโครงการคนละครึ่ง สามารถเริ่มใช้จ่ายได้ในวันนี้เช่นเดียวกัน
ผู้ต้องการความช่วยเหลือเป็นพิเศษตรวจสอบสิทธิได้ที่เว็บไซต์ เพิ่มกําลังซื้อ.คนละครึ่ง.com
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเดินหน้าความร่วมมือเศรษฐกิจสามฝ่าย-โครงการเมืองยางพาราและอุตสาหกรรมยาง ประชุมอินโด-มาเลย์-ไทย (IMT-GT) 16 ก.ย.นี้
วันพุธที่ 14 กันยายน 2565
รัฐบาลเดินหน้าความร่วมมือเศรษฐกิจสามฝ่าย-โครงการเมืองยางพาราและอุตสาหกรรมยาง ประชุมอินโด-มาเลย์-ไทย (IMT-GT) 16 ก.ย.นี้
รัฐบาลเดินหน้าความร่วมมือเศรษฐกิจสามฝ่าย-โครงการเมืองยางพาราและอุตสาหกรรมยาง ประชุมอินโด-มาเลย์-ไทย (IMT-GT) 16 ก.ย.นี้
วันนี้ (14 กันยายน 2565) นางสาวรัช ธนาดิเรก รองโฆษกประจําสํานักนายกรัฐมนตรี เปิดเผยว่า ในวันที่ 16 ก.ย. 65 ประเทศไทยจะเป็นเจ้าภาพการประชุมระดับรัฐมนตรี ครั้งที่ 28 แผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย (Idonesia-Malaysia-Thailand Growth Triangle: IMT-GT) ที่จังหวัดภูเก็ต ซึ่งประเทศไทยได้เข้าร่วมเป็นสมาชิกตั้งแต่ปี 2536 มีวัตถุประสงค์เพื่อลดความเหลื่อมล้ําโดยใช้ประโยชน์จากจุดแข็งของแต่ละประเทศมาส่งเสริมเกื้อกูลกัน ครอบคลุมพื้นที่ 14 จังหวัดภาคใต้ของไทย 11 รัฐทางเหนือและตะวันตกของมาเลเซีย และ 10 จังหวัดบนเกาะสุมาตราของอินโดนีเซีย
การประชุมในวันที่ 16 ก.ย. นี้ จะมีการออกแถลงการณ์ร่วม เน้นย้ําถึงความร่วมมือในประเด็นต่างๆ ซึ่งคณะรัฐมนตรีได้พิจารณาเห็นชอบต่อร่างฯเมื่อวันที่ 14 ก.ย.ที่ผ่านมา โดยสาระครอบคลุม 1) การรับรองแผนดําเนินงานระยะห้าปีพ.ศ. 2566 - 2569 เพื่อเป็นแนวทางความร่วมมือในอีกห้าปีข้างหน้าประกอบด้วย การพัฒนาระเบียงเศรษฐกิจเพื่อการบูรณาการในระดับภูมิภาค การเจริญเติบโตที่ขับเคลื่อนโดยภาคเอกชน สามการเติบโตแบบครอบคลุม เป็นต้น 2) การเน้นย้ําความสําคัญของเครือข่ายมหาวิทยาลัยวิทยาลัยและการนําวิจัยมาใช้เพื่อขับเคลื่อนการพัฒนาอนุภูมิภาค 3) ขับเคลื่อนความสัมพันธ์ในระดับจังหวัดให้การดําเนินงานแผนการโครงการเกิดเป็นรูปธรรมสร้างประโยชน์สูงสุดต่อชุมชนท้องถิ่น และ 4) เพิ่มรัฐปะหัง รัฐตรังกานู และรัฐยะโฮร์เป็นสมาชิกใหม่ของแผนงานฯ
มากไปกว่านั้น ในการประชุม จะมีการลงนามร่างบันทึกความเข้าใจ (MOU) โครงการเมืองยางพารา โดยขอบเขตความร่วมมือ ประกอบด้วย 1) เสนอแนะนโยบายและทิศทางในการขับเคลื่อนความร่วมมือเกี่ยวกับการผลิตยางและอุตสาหกรรมยาง 2) ส่งเสริมการใช้ผลิตภัณฑ์ในประเทศไทยมากขึ้น 3) ส่งเสริมการค้าและการลงทุนของผลิตภัณฑ์จากเมืองยางพาราและอุตสาหกรรมที่เกี่ยวข้องกับยางพารา 4) ฝึกอบรมและพัฒนาความสามารถของเมืองยางพารา และ 5) ส่งเสริมและสร้างการทดสอบผลิตภัณฑ์ การวิจัย และพัฒนาของกลุ่มประเทศสมาชิก
นางสาวรัชดา กล่าวต่อว่า ผลจากการเดินหน้าเศรษฐกิจสามฝ่าย จะช่วยสร้างความเชื่อมั่นแก่นักลงทุนต่างประเทศในอุตสาหกรรมเป้าหมายในเขตพัฒนาเศรษฐกิจพิเศษ เช่น อุตสาหกรรมยางพารา ปาล์มน้ํามัน และฮาลาล รวมทั้งเปิดโอกาสแก่นักลงทุนไทยในการเข้าไปลงทุนในประเทศเพื่อนบ้านในกิจการที่มีศักยภาพ มากไปกว่านั้นทั้งสามประเทศจะร่วมกันจัดทําแนวทางปฎิบัติสําหรับธุรกิจท่องเที่ยว เพื่อส่งเสริมให้ IMT-GT เป็นอนุภูมิภาคการท่องเที่ยวที่ปลอดภัย การส่งเสริมการใช้ประโยชน์จากเทคโนโลยีดิจิตอล โดยเร่งรัดความร่วมมือด้านระบบพาณิชอิเล็กทรอนิกส์ เป็นต้น
.............................
รัฐบาลไทย-ข่าวทำเนียบรัฐบาล-ปลัดเกษตรฯ เดินหน้าขับเคลื่อนงานกระทรวงเกษตรและสหกรณ์
วันศุกร์ที่ 23 กันยายน 2565
ปลัดเกษตรฯ เดินหน้าขับเคลื่อนงานกระทรวงเกษตรและสหกรณ์
ปลัดเกษตรฯ เดินหน้าขับเคลื่อนงานกระทรวงเกษตรและสหกรณ์ “วางรากฐาน สานงานต่อ” หนุนคนรุ่นใหม่บูรณาการทั้งในส่วนกลางและระดับพื้นที่อย่างเข้มแข็ง
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานเปิดการสัมมนาเรื่อง “ทิศทางการขับเคลื่อนงานของสํานักงานปลัดกระทรวงเกษตรและสหกรณ์ ประจําปีงบประมาณ พ.ศ. 2566” (OPSMOAC Goes To Next Normal 2023) ระหว่างวันที่ 23 -24 กันยายน 2565 โดยมีผู้บริหารกระทรวงเกษตรและสหกรณ์ และบุคลากรในสังกัดสํานักงานปลัดกระทรวงเกษตรและสหกรณ์ เข้าร่วมจํานวน 540 คน ณ โรงแรมแกรนด์ ริชมอนด์ จังหวัดนนทบุรี ว่า การจัดสัมมนาในครั้งนี้ มีวัตถุประสงค์เพื่อสร้างความรู้ ความเข้าใจ ทิศทางการทํางานในการขับเคลื่อนงานของกระทรวงเกษตรและสหกรณ์ และการบริหารงานของสํานักงานปลัดกระทรวงเกษตรและสหกรณ์ ประจําปีงบประมาณ พ.ศ. 2566 โดยมุ่งหวังให้ข้าราชการ เจ้าหน้าที่ในสังกัดทั้งส่วนกลางและภูมิภาคได้เข้าใจและสามารถแปลงแนวทางการดําเนินงานของสํานักงานปลัดกระทรวงเกษตรและสหกรณ์สู่การปฏิบัติในระดับพื้นที่ได้อย่างมีประสิทธิภาพ รวมถึงชี้แจงแนวทางการจัดสรรงบประมาณ ประจําปีงบประมาณ พ.ศ. 2566 ในการจัดทําแผนปฏิบัติงานประจําปีงบประมาณ พ.ศ. 2566
“เพื่อให้วิสัยทัศน์ของสํานักงานปลัดกระทรวงเกษตรและสหกรณ์ขับเคลื่อนตามเป้าหมายในการ “เป็นศูนย์กลางการขับเคลื่อนนโยบายและยุทธศาสตร์ด้านการเกษตรและสหกรณ์ของประเทศ ภายในปี พ.ศ. 2570” จึงมีความจําเป็นต้อง “วางรากฐาน” ทั้งด้านการปฏิบัติงานที่ชัดเจน ประกอบด้วย 1) องค์กร 2) บุคลากร 3) งบประมาณ และ 4) ภารกิจ รวมถึงการปลูกฝังแนวความคิดและเสริมสร้างวัฒนธรรมองค์กรที่ดีสู่บุคลากร เพื่อเตรียมความพร้อมในการ “สานงานต่อ”ด้วยแผนปฏิบัติการด้านการเกษตรและสหกรณ์โดยมีการวางแผนอย่างเป็นเอกภาพ แก้ไขปัญหาแบบมุ่งเป้า ภายใต้การดําเนินงานตามนโยบายที่สอดคล้องกับรัฐบาล อาทิ BCG Model และความมั่นคงทางอาหาร นอกจากนี้ ขอให้บุคลากรมีความเข้าใจ ใส่ใจ ในบทบาทหน้าที่และภารกิจของตนเอง และขอส่งกําลังใจให้มีความเข้มแข็ง อดทน มุ่งมั่นในการให้บริการ รวมถึงช่วยเหลือเกษตรกรอย่างเต็มกําลังความสามารถต่อไป” ปลัดเกษตรฯ กล่าว
ทั้งนี้ กระทรวงเกษตรและสหกรณ์มีนโยบายสําคัญๆ ที่จะดําเนินการเพื่อพัฒนาการเกษตรและช่วยเหลือเกษตรกรให้มีความเป็นอยู่ที่ดีขึ้น โดยมุ่งเน้นให้หน่วยงานของกระทรวงเกษตรและสหกรณ์บูรณาการการทํางานร่วมกันทั้งในระดับส่วนกลางและส่วนภูมิภาค โดยเฉพาะสํานักงานปลัดกระทรวงเกษตรและสหกรณ์ถือเป็นหน่วยงานส่วนกลางที่มีหน้าที่ในการกํากับ ดูแล สนับสนุน และอํานวยการการทํางานของกระทรวงเกษตรและสหกรณ์ และได้กําหนดบทบาทหน้าที่ของสํานักงานเกษตรและสหกรณ์จังหวัดเป็นหน่วยงานในระดับภูมิภาค ที่จะเป็นผู้แทนส่วนราชการของกระทรวงเกษตรและสหกรณ์ในการดําเนินงานของกระทรวงเกษตรและสหกรณ์และนโยบายของจังหวัด ให้สามารถร่วมกันขับเคลื่อนงานของกระทรวงเกษตรและสหกรณ์ให้เกิดผลสัมฤทธิ์และพัฒนาการเกษตรและสหกรณ์ที่เป็นรูปธรรมทั้งในระดับส่วนกลางและส่วนภูมิภาค จึงจําเป็นต้องสร้างความเข้าใจในแนวทางการดําเนินงานที่ชัดเจนสู่บุคลากรอันจะนําไปสู่การปฏิบัติงานได้จริงและเกิดประสิทธิภาพสูงสุด
รัฐบาลไทย-ข่าวทำเนียบรัฐบาล-พลเอก ประวิตร ฯ รองนายกรัฐมนตรี ห่วงพื้นที่ปลายเจ้าพระยาอ่วมน้ำวงกว้าง สั่งหน่วงน้ำเหนือเขื่อน พร้อมเปิด 10 ทุ่งรับน้ำและเบี่ยงน้ำป่าสักเข้าคลองระพีพัฒน์ลงทะเล
วันจันทร์ที่ 3 ตุลาคม 2565
พลเอก ประวิตร ฯ รองนายกรัฐมนตรี ห่วงพื้นที่ปลายเจ้าพระยาอ่วมน้ําวงกว้าง สั่งหน่วงน้ําเหนือเขื่อน พร้อมเปิด 10 ทุ่งรับน้ําและเบี่ยงน้ําป่าสักเข้าคลองระพีพัฒน์ลงทะเล
พลเอก ประวิตร ฯ รองนายกรัฐมนตรี ห่วงพื้นที่ปลายเจ้าพระยาอ่วมน้ําวงกว้าง สั่งหน่วงน้ําเหนือเขื่อน พร้อมเปิด 10 ทุ่งรับน้ําและเบี่ยงน้ําป่าสักเข้าคลองระพีพัฒน์ลงทะเล
วันนี้ (3 ตุลาคม 2565) เวลา 09.30 น. โฆษกประจํา รองนายกรัฐมนตรี เปิดเผยว่า พล.อ.ประวิตร วงษ์สุวรรณ รอง นรม.และคณะ ได้เดินทางลงพื้นที่ภาคกลาง จว.ชัยนาท และ อยุธยา ติดตามสถานการณ์น้ําพื้นที่ลุ่มเจ้าพระยาตอนล่าง หลังเพิ่มปริมาณการระบายน้ําเขื่อนเจ้าพระยา
โดยรองนายกรัฐมนตรีรับฟังสถานการณ์น้ําพื้นที่ลุ่มเจ้าพระยาตอนล่าง จากศูนย์บริหารจัดการน้ําส่วนหน้า ณ สํานักงานชลประทานที่ 12 อ.สรรพยา จว.ชัยนาท ภาพรวมปริมาณน้ําปี 65 มากกว่า ปี 64 โดยใกล้เคียงกับปี 54 อันเกิดจากมรสุมและพายุที่พาดผ่านไทยหลายลูก ปริมาณน้ํายม น่านและปิงรับน้ํามากขึ้น ส่งผลการบริหารการระบายน้ําเจ้าพระยา โดยศูนย์อํานวยการน้ําส่วนหน้า จว.ชัยนาท ได้พิจารณาให้ความสําคัญควบคุมความสมดุลไม่ให้กระทบพื้นที่อุทกภัยวงกว้าง
พลเอก ประวิตร ฯ ได้ขอบคุณเจ้าหน้าที่จากทุกหน่วยงาน ที่สนับสนุนรับมือสถานการณ์น้ําและช่วยเหลือประชาชนที่ประสบอุทกภัยในพื้นที่ พร้อมทั้งสั่งการ สทนช. จังหวัด กรมชลประทาน กรมป้องกันและบรรเทาสาธารณภัย ร่วมกันตาม 13 มาตรการรับมือฤดูฝน โดยขอให้พิจารณาเร่งเบี่ยงน้ําจากแม่น้ําป่าสัก เข้าคลองระพีพัฒน์ออกทะเลโดยตรง รวมทั้งขอให้หน่วงน้ําเหนือเขื่อนเจ้าพระยา ลงทุ่งรับน้ําในพื้นที่ จว.นครสวรรค์ และให้ผันน้ําเข้าทุ่งรับน้ํา 10 ทุ่งที่จัดเตรียมไว้ เพื่อลดปริมาณน้ําลงพื้นที่ภาคกลางตอนล่าง และขอให้เร่งระบายน้ําท่วมขังออกจากพื้นที่ชุมชน เพื่อบรรเทาความเดือดร้อนของประชาชน โดยให้ สทนช.เร่งขับเคลื่อนแผนป้องกันและแก้ปัญหาน้ําท่วมและน้ําแล้งไปในคราวเดียวกัน เพื่อแก้ปัญหาน้ําระดับพื้นที่และกักน้ําไว้เพื่อการเกษตรในฤดูแล้ง พร้อมทั้ง กําชับให้กรมชลประทานเร่งก่อสร้างคลองระบายน้ําหลากบางบาล - บางไทร ให้เร็วขึ้น เพื่อเพิ่มประสิทธิภาพการระบายน้ํา จว.อยุธยา ให้เป็นรูปธรรมโดยเร็ว
พร้อมทั้งขอให้ มท.โดยทุกจังหวัด ที่ประสบอุทกภัย กษ.และ กค.พิจารณามาตรการช่วยเหลือประชาชนที่ได้รับผลกระทบให้ทั่วถึง และประชาสัมพันธ์ให้ประชาชนทราบโดยทั่วถึง ในการบริหารจัดการสมดุลน้ําไปพร้อมกัน พร้อมกับขอบคุณเจ้าหน้าที่ทุกฝ่าย ที่ร่วมบริหารจัดการน้ําและลงดูแลช่วยบรรเทาความเดือดร้อนของประชาชน จากนั้นในบ่ายวันเดียวกัน พล.อ.ประวิตร’และคณะ ได้เดินทางลงพื้นที่ อ.เสนา จว.อยุธยา ตรวจติดตามสถานการณ์น้ําในพื้นที่วัดโบสถ์
รัฐบาลไทย-ข่าวทำเนียบรัฐบาล-UNDP ยกไทยเป็นประเทศที่มีการพัฒนามนุษย์ “สูงมาก” รัฐสานต่อนโยบายต่าง ๆ ยกระดับคุณภาพชีวิตคนไทยต่อเนื่อง
วันอังคารที่ 13 กันยายน 2565
UNDP ยกไทยเป็นประเทศที่มีการพัฒนามนุษย์ “สูงมาก” รัฐสานต่อนโยบายต่าง ๆ ยกระดับคุณภาพชีวิตคนไทยต่อเนื่อง
.....
เป็นเรื่องที่น่ายินดี ที่สํานักงานโครงการพัฒนาแห่งสหประชาชาติ หรือ UNDP ซึ่งเป็นหน่วยงานประสานความช่วยเหลือในด้านการพัฒนาของสหประชาชาติ (UN) ได้เผยแพร่รายงานการพัฒนาของมนุษย์ (Human Development Report) ปี 2021/2022 พบว่า
.
ดัชนีการพัฒนามนุษย์ (Human Development Index: HDI) ซึ่งเป็นดัชนีวัดความสําเร็จโดยเฉลี่ยของแต่ละประเทศในการพัฒนามนุษย์ ปี 2021 (พ.ศ. 2564) ประเทศไทยอยู่ที่ 0.800 ได้ลําดับที่ 66 จาก 191 ประเทศทั่วโลก ถือว่าอยู่ในกลุ่มประเทศ “ที่มีการพัฒนามนุษย์ระดับสูงมาก” และอยู่ในกลุ่มดังกล่าว ต่อเนื่องมา 3 ปีแล้ว นับตั้งแต่ พ.ศ. 2562 เป็นต้นมา
.
สําหรับเกณฑ์การวัด HDI ประกอบด้วย ด้านสุขภาพ ด้านความรู้ ด้านการครองชีพ โดยแบ่งระดับการพัฒนาเป็น 4 กลุ่ม ดังนี้
.
• พัฒนาสูงมาก (ดัชนี 0.800 - 1.000) จํานวน 66 ประเทศ
• พัฒนาสูง (ดัชนี 0.700 - 0.799) จํานวน 49 ประเทศ
• พัฒนาระดับกลาง (ดัชนี 0.550 - 0.699) จํานวน 44 ประเทศ
• พัฒนาต่ํา (ดัชนี 0.350 - 0.549) จํานวน 32 ประเทศ
.
ต่อจากนี้ รัฐบาลยังคงขับเคลื่อนการพัฒนามนุษย์ตามแผนต่าง ๆ ที่วางไว้ พร้อมกับการรับฟังข้อแนะนําจากองค์กรระหว่างประเทศ เช่น UNDP เป็นต้น โดยมีเป้าหมายหลักคือการพัฒนาและยกดับคุณภาพชีวิตคนไทยให้ดีขึ้นต่อเนื่อง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย ยอดการใช้จ่ายภายใต้ 3 โครงการ ฯ เพื่อกระตุ้นการบริโภค สะสมรวม 40,054 ล้านบาท ประชาชนสนใจลงทะเบียนบัตรสวัสดิการแห่งรัฐ ปี 2565 แล้วกว่า 21.5  ล้านราย รอผลการตรวจสอบ
วันพุธที่ 19 ตุลาคม 2565
โฆษกรัฐบาลเผย ยอดการใช้จ่ายภายใต้ 3 โครงการ ฯ เพื่อกระตุ้นการบริโภค สะสมรวม 40,054 ล้านบาท ประชาชนสนใจลงทะเบียนบัตรสวัสดิการแห่งรัฐ ปี 2565 แล้วกว่า 21.5  ล้านราย รอผลการตรวจสอบ
โฆษกรัฐบาลเผย ยอดการใช้จ่ายภายใต้ 3 โครงการ ฯ เพื่อกระตุ้นการบริโภค สะสมรวม 40,054 ล้านบาท ประชาชนสนใจลงทะเบียนบัตรสวัสดิการแห่งรัฐ ปี 2565 แล้วกว่า 21.5  ล้านราย รอผลการตรวจสอบคุณสมบัติตามโครงการฯ อีกครั้ง เชื่อสามารถช่วยประชาชนกลุ่มเปาะบางที่ตกหล่น
วันที่ 19 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยความคืบหน้าการใช้จ่ายภายใต้โครงการกระตุ้นการบริโภคภายในประเทศ ข้อมูล ณ วันอังคารที่ 18 ตุลาคม 2565 เวลา 23.00 น. มีผู้ใช้สิทธิ สะสม รวม 38.22 ล้านคน ยอดใช้จ่าย สะสม รวม 40,053.9 ล้านบาท แบ่งเป็น
1. โครงการคนละครึ่ง ระยะที่ 5 มีผู้ใช้สิทธิสะสม 24.02 ล้านคน โดยมียอดใช้จ่ายสะสม 34,638.7 ล้านบาท แบ่งเป็นส่วนที่ประชาชนจ่ายสะสม 17,630.5 ล้านบาท และรัฐร่วมจ่ายสะสม 17,008.2 ล้านบาท
2. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิสะสม 13.14 ล้านคน ยอดใช้จ่ายสะสม 5,039.5 ล้านบาท
3. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิสะสม 1.06 ล้านคน ยอดใช้จ่ายสะสม 375.7 ล้านบาท
สําหรับความคืบหน้าในการเปิดรับลงทะเบียนโครงการการลงทะเบียนเพื่อสวัสดิการแห่งรัฐปี 2565 ตั้งแต่ 5 กันยายน - 17 ตุลาคม 2565 มีประชาชนลงทะเบียนแล้วทั้งสิ้น 21,526,830 ราย โดยเป็นการลงทะเบียนผ่านหน่วยงานรับลงทะเบียนจํานวน 11,673,312 ราย และลงทะเบียนผ่านเว็บไซต์ จํานวน 9,853,518 ราย ทั้งนี้ รัฐบาลโดยกระทรวงการคลังยังเปิดให้ประชาชนที่มีคุณสมบัติและสนใจเข้าร่วมโครงการ ลงทะเบียนได้จนถึงวันที่ 31 ตุลาคม 2565 นี้ ผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือลงทะเบียนผ่านหน่วยงานรับลงทะเบียนทั่วประเทศ โดยจะมีการประกาศผลการพิจารณาคุณสมบัติและยืนยันตัวตนสําหรับผู้ที่ผ่านคุณสมบัติภายในเดือนมกราคม ปี 2566
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรียังได้กล่าวว่า ตัวเลขจํานวนผู้ลงทะเบียนดังกล่าว ยังไม่ได้เป็นผู้ที่ได้รับสิทธิ์สวัสดิการแห่งรัฐ ยังจะต้องรอให้มีการตรวจสอบคุณสมบัติตามโครงการฯ อีกครั้ง อย่างไรก็ตาม รัฐบาลหวังว่า โครงการนี้จะสามารถช่วยประชาชนกลุ่มเปาะบางที่ตกหล่น ให้เข้าถึงโครงการความช่วยเหลือของภาครัฐได้ครอบคลุมมากยิ่งขึ้น
รัฐบาลไทย-ข่าวทำเนียบรัฐบาล-เปิด 10 นโยบายนายกฯ ถึงผู้ว่าฯ ทั่วประเทศ - หน่วยงานที่เกี่ยวข้อง เร่งช่วยเหลือ ปชช. ที่ได้รับผลกระทบจากสถานการณ์อุทกภัย เพื่อให้การปฏิบัติเป็นไปในทิศทางเดียวกัน
วันพุธที่ 5 ตุลาคม 2565
เปิด 10 นโยบายนายกฯ ถึงผู้ว่าฯ ทั่วประเทศ - หน่วยงานที่เกี่ยวข้อง เร่งช่วยเหลือ ปชช. ที่ได้รับผลกระทบจากสถานการณ์อุทกภัย เพื่อให้การปฏิบัติเป็นไปในทิศทางเดียวกัน
.....
ทั้งการพยากรณ์คาดการณ์ลักษณะอากาศ/ การเตรียมความพร้อมกําลังเจ้าหน้าที่ เครื่องจักรกล/ การก่อสร้าง - บํารุงรักษาถนน/ การเร่งสํารวจผลกระทบความเสียหายต่าง ๆ/ การสร้างความเข้าใจกับประชาชนถึงแผนการบริหารจัดการน้ําในระดับพื้นที่ - การดําเนินการของภาครัฐ/ แผนสํารองด้านการสื่อสาร/ แผนรองรับในพื้นที่เศรษฐกิจ/ การเตรียมความพร้อมศูนย์อพยพ ฯลฯ
.
อ่านเพิ่มเติม คลิก https://www.thaigov.go.th/news/contents/details/60006
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม! คุมนําเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทําศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กําหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
รัฐบาลไทย-ข่าวทำเนียบรัฐบาล-รัฐบาลเดินหน้าขับเคลื่อนโครงสร้างพื้นฐานระบบราง ยกระดับการเดินทางและเชื่อมโยงโครงข่ายคมนาคมอย่างเป็นระบบ เตรียมเปิดให้บริการอีก 5 เส้นทางภายในปี 2565 นี้
วันจันทร์ที่ 19 กันยายน 2565
รัฐบาลเดินหน้าขับเคลื่อนโครงสร้างพื้นฐานระบบราง ยกระดับการเดินทางและเชื่อมโยงโครงข่ายคมนาคมอย่างเป็นระบบ เตรียมเปิดให้บริการอีก 5 เส้นทางภายในปี 2565 นี้
รัฐบาลเดินหน้าขับเคลื่อนโครงสร้างพื้นฐานระบบราง ยกระดับการเดินทางและเชื่อมโยงโครงข่ายคมนาคมอย่างเป็นระบบ เตรียมเปิดให้บริการอีก 5 เส้นทางภายในปี 2565 นี้
วันนี้ (19 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่ารัฐบาลเร่งพัฒนาขับเคลื่อนโครงสร้างพื้นฐานระบบรางของประเทศ ตามนโยบายเชื่อมโยงโครงข่ายคมนาคมอย่างเป็นระบบ เพื่อยกระดับการเดินทางให้สะดวกรวดเร็ว และแก้ปัญหาการจราจรที่จะทําให้คุณภาพชีวิตของคนไทยให้ดีขึ้น รวมทั้งเพิ่มประสิทธิภาพการขนส่งและโลจิสติกส์เพื่อลดต้นทุนการขนส่งและเพิ่มขีดความสามารถในการแข่งขันของประเทศ
ทั้งนี้ โครงข่ายรถไฟทางไกลรองรับการขนส่งจากถนนสู่ระบบราง และจากทางเดี่ยวสู่ทางคู่ ประกอบด้วยโครงการก่อสร้างรถไฟทางคู่ระยะเร่งด่วน 7 เส้นทาง ระยะทาง 985 กิโลเมตร มีความคืบหน้าเป็นอย่างดี ประกอบด้วย เส้นทางที่ก่อสร้างเสร็จแล้ว จํานวน 2 เส้นทาง ได้แก่ 1) ช่วงชุมทางฉะเชิงเทรา - ชุมทางคลองสิบเก้า -ชุมทางแก่งคอย ระยะทาง 106 กิโลเมตร เปิดให้บริการแล้วเมื่อปี 2562 และ 2) ช่วงชุมทางถนนจิระ – ขอนแก่น ระยะทาง 187 กิโลเมตร เปิดให้บริการแล้วเมื่อปี 2563 และอีก 5 เส้นทางที่คาดว่าจะเปิดให้บริการภายในปี 2565 นี้
ทั้งนี้ 5 เส้นทาง ที่อยู่ในระหว่างการดําเนินการก่อสร้างและเตรียมเปิดให้บริการได้แก่ 1) ช่วงลพบุรี-ปากน้ําโพ ระยะทาง 145 กิโลเมตร 2) ช่วงมาบกะเบา-ชุมทางถนนจิระ ระยะทาง 135 กิโลเมตร 3) ช่วงนครปฐม-หัวหิน ระยะทาง 169 กิโลเมตร 4) ช่วงหัวหิน-ประจวบคีรีขันธ์ ระยะทางรวม 76 กิโลเมตร และ 5) ช่วงประจวบคีรีขันธ์-ชุมพร ระยะทางรวม 167 กิโลเมตร โดยเมื่อดําเนินการก่อสร้างเสร็จแล้ว จะสามารถเพิ่มความสะดวกรวดเร็ว ปลอดภัย ในการเดินทาง รวมถึงการขนส่งสินค้า อีกทั้งยังเชื่อมโยงโครงข่ายการคมนาคมพื้นฐานด้านอื่น ๆ ของประเทศ ได้อย่างมีประสิทธิภาพ
นายอนุชา กล่าวย้ําว่าโครงการก่อสร้างรถไฟทางคู่ตามนโยบายรัฐบาลนี้ ถือเป็นการยกระดับการเดินทางที่สําคัญเพื่อเพิ่มศักยภาพการให้บริการขนส่งระบบราง ลดต้นทุนการขนส่งระบบโลจิสต์ติก เพิ่มประสิทธิภาพการขนส่งสินค้าทางรถไฟ ลดระยะเวลาในการเดินทางได้อย่างชัดเจน อาทิเช่น การเดินทางโดยรถไฟจากกรุงเทพฯ ไปยังสถานีหัวหิน จากเดิมใช้เวลาเดินทาง 5 ชั่วโมง จะเหลือเพียงประมาณ 2 ชั่วโมงครึ่งเท่านั้น อีกทั้งเป็นการพัฒนาคุณภาพชีวิต ประหยัดพลังงานเชื้อเพลิง ลดปัญหามลพิษต่อสิ่งแวดล้อม เชื่อมโยงเครือข่ายการบริหารจัดการระบบขนส่งมวลชน สินค้าและบริการ ทั้งในพื้นที่ชนบท เมือง และประเทศเพื่อนบ้านอย่างมีประสิทธิภาพ ขับเคลื่อนเศรษฐกิจของประเทศสู่ความมั่นคง มั่งคั่ง อย่างยั่งยืน
..............................
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดหนองบัวลําภู
วันศุกร์ที่ 7 ตุลาคม 2565
ข่าวสารการลงพื้นที่ตรวจราชการ จังหวัดหนองบัวลําภู
วันที่ 7 ตุลาคม 2565
นายกฯ ให้กําลังใจผู้บาดเจ็บและครอบครัวผู้เสียชีวิต จากเหตุการณ์โศกนาฏกรรม จ.หนองบัวลําภู ยืนยันรัฐบาลจะดูแลอย่างดีที่สุด กําชับส่วนท้องถิ่นให้ดูแลครอบครัวผู้เสียชีวิตอย่างใกล้ชิด ขอทุกคนเข้มแข็ง ก้าวผ่านเหตุการณ์ความสูญเสียอันยิ่งใหญ่นี้ไปให้ได้
โฆษกรัฐบาลเผย รัฐบาลเร่งดําเนินการช่วยเหลือ เยียวยา ผู้บาดเจ็บและเสียชีวิต กรณีเหตุโศกนาฏกรรม จ.หนองบัวลําภู ล่าสุด 3 หน่วยงานเดินหน้าจ่ายเงินช่วยเหลือทายาทผู้เสียชีวิตแล้ว
รัฐบาลไทย-ข่าวทำเนียบรัฐบาล-ประกาศฉบับใหม่ เงื่อนไขนำเข้าเมล็ดพันธุ์กัญชา กัญชง อนุญาตเพิ่มช่องทางขนส่งได้ทั้งด่านทางอากาศ ทางน้ำ และทางบก
วันเสาร์ที่ 29 ตุลาคม 2565
ประกาศฉบับใหม่ เงื่อนไขนําเข้าเมล็ดพันธุ์กัญชา กัญชง อนุญาตเพิ่มช่องทางขนส่งได้ทั้งด่านทางอากาศ ทางน้ํา และทางบก
ประกาศฉบับใหม่ เงื่อนไขนําเข้าเมล็ดพันธุ์กัญชา กัญชง อนุญาตเพิ่มช่องทางขนส่งได้ทั้งด่านทางอากาศ ทางน้ํา และทางบก
วันที่ 29 ต.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า เมื่อวันที่ 28 ต.ค.ที่ผ่านมา เว็บไซต์ราชกิจจานุเบกษา ได้เผยแพร่ประกาศกรมวิชาการเกษตร เรื่อง เงื่อนไขการนําเข้าเมล็ดพันธุ์กัญชา กัญชง พ.ศ. 2565 ฉบับใหม่ ใช้แทนประกาศฉบับเดิมเมื่อวันที่ 7 มิ.ย.2565 โดยประกาศฉบับใหม่นี้มีผลบังคับใช้ตั้งแต่วันนี้(29 ต.ค.65) เป็นต้นไป เพื่อเป็นข้อกําหนด เงื่อนไขสําหรับประชาชนที่ต้องการนําเข้าเมล็ดพันธุ์ของพืชกัญชา กัญชง จากทุกประเทศ
สําหรับสาระสําคัญที่เปลี่ยนแปลงจากฉบับเดิมนั้น อยู่ในส่วนของการเพิ่มช่องทางการขนส่งเมล็ดพันธุ์กัญชา กัญชง เข้ามาในราชอาณาจักรไทย โดยอนุญาตให้นําเข้าในลักษณะเป็นสินค้าขนส่งทางอากาศ ทางน้ํา และทางบก จากเดิมที่สามารถขนส่งเฉพาะทางอากาศเท่านั้น พร้อมกับยกเลิกข้อกําหนดเกี่ยวกับการกําจัดศัตรูพืชด้วยกรรมวิธีคลุกด้วยสารป้องกันกําจัดเชื้อราหรือสารป้องกันกําจัดเชื้อราพร้อมระบุชื่อสารเคมีและอัตราที่ใช้ ลงในใบรับรองสุขอนามัยพืช
น.ส.ไตรศุลี กล่าวว่า ในส่วนข้อกําหนดอื่นๆ คงสาระสําคัญความเข้มงวดในการนําเข้าเช่นเดียวกับประกาศฉบับเดิม อาทิ ข้อกําหนดการนําเข้าเมล็ดพันธุ์กัญชา กัญชง ต้องขอใบอนุญาตนําเข้าจากกรมวิชาการเกษตร กระทรวงเกษตรและสหกรณ์ ซึ่งเมล็ดพันธุ์กัญชา กัญชงที่ส่งมายังราชอาณาจักรไทย ต้องไม่ใช่พืชที่ได้รับการดัดแปลงสารพันธุกรรม มีข้อกําหนดให้บรรจุเมล็ดพันธุ์กัญชา กัญชงในบรรจุภัณฑ์ที่ใหม่ สะอาด และต้องไม่มีการปะปนของแมลงที่มีชีวิต การปลอมปนของเมล็ดพืช ดิน เศษซากพืชและสัตว์ ที่สําคัญต้องมีใบรับรองสุขอนามัยพืช หรือใบรับรองสุขอนามัยพืชสําหรับการส่งต่อ ซึ่งออกให้โดยองค์กรอารักขาพืชแห่งชาติจากประเทศผู้ส่งออกด้วย
ทั้งนี้ เมื่อเมล็ดพันธุ์กัญชา กัญชงมาถึงด่านนําเข้าในราชอาณาจักรไทย จะมีการตรวจโดยพนักงานเจ้าหน้าที่ เพื่อยืนยันความถูกต้องของเอกสารทั้งหมด ซึ่งกรมวิชาการเกษตร มีสิทธิสั่งให้ส่งกลับ หรือสั่งให้ทําลายซึ่งเมล็ดพันธุ์กัญชา กัญชง กรณีถ้าพบการไม่ปฏิบัติตามข้อกําหนดนําเข้าด้านเอกสารและด้านสุขอนามัยพืช เป็นพืชที่ได้รับการดัดแปลงสารพันธุกรรม หรือมีการปะปนของแมลง การปลอมปนของเมล็ดพืช ดิน เศษซากพืชและสัตว์ เป็นต้น
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา’เปิดฝึกอบรมช่างซ่อมบำรุงเครื่องยนต์เล็กทางการเกษตร เพิ่มศักยภาพแรงงานนอกระบบ ฟื้นฟูเศรษฐกิจฐานราก
วันอังคารที่ 20 กันยายน 2565
รมว.สุชาติ ส่ง ‘ที่ปรึกษา’เปิดฝึกอบรมช่างซ่อมบํารุงเครื่องยนต์เล็กทางการเกษตร เพิ่มศักยภาพแรงงานนอกระบบ ฟื้นฟูเศรษฐกิจฐานราก
รมว.สุชาติ ส่ง ‘ที่ปรึกษา’เปิดฝึกอบรมช่างซ่อมบํารุงเครื่องยนต์เล็กทางการเกษตร เพิ่มศักยภาพแรงงานนอกระบบ ฟื้นฟูเศรษฐกิจฐานราก
วันที่20กันยายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ที่ปรึกษารัฐมนตรีว่าการกระทรวงแรงงานเป็นประธานกล่าวเปิดการฝึกอบรมตามโครงการพัฒนาศักยภาพแรงงานนอกระบบเพื่อเพิ่มขีดความสามารถและฟื้นฟูเศรษฐกิจฐานรากหลักสูตรการฝึกอาชีพเสริมสาขาการซ่อมบํารุงรักษาเครื่องยนต์เล็กเพื่อการเกษตรรุ่นที่1/2565ประจําปีพ.ศ. 2565โดยมีนายอุดมเพชรคุตรองผู้ว่าราชการจังหวัดราชบุรีพร้อมหัวหน้าส่วนราชการสังกัดกระทรวงแรงงานจังหวัดราชบุรีเข้าร่วมในครั้งนี้ด้วยณวิสาหกิจชุมชนแปรรูปสมุนไพรสวนยายเหรียญม.7ต.เตาปูนอ.โพธารามจ.ราชบุรี
นางธิวัลรัตน์กล่าวว่ากระทรวงแรงงานภายใต้การกํากับดูแลของพลเอกประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับการพัฒนาทักษะอาชีพให้แก่แรงงานนอกระบบและแรงงานคืนถิ่นเพื่อให้สามารถประกอบอาชีพที่เหมาะสมต่อความต้องการของชุมชนเพื่อต่อยอดอาชีพและยกระดับรายได้ให้สูงขึ้นและขับเคลื่อนเศรษฐกิจฐานราก
สําหรับการจัดโครงการดังกล่าวเป็นการช่วยฟื้นฟูและเยี่ยวยาผู้ได้รับผลกระทบทางอาชีพจากสถานการณ์โควิด-19ให้มีศักยภาพสามารถมีส่วนร่วมกิจกรรมทางเศรษฐกิจเพื่อขับเคลื่อนเศรษฐกิจฐานรากของชุมชนได้และการสร้างอาชีพสร้างรายได้เพื่อให้ตรงตามความต้องการประชาชนในพื้นที่
+++++++++++++++++++
กองเผยแพร่และประชาสัมพันธ์
20กันยายน2565
รัฐบาลไทย-ข่าวทำเนียบรัฐบาล-ประเทศไทยเข้าเป็นภาคีเรื่องการแลกเปลี่ยนข้อมูลบัญชีทางการเงินระหว่างประเทศ
วันพฤหัสบดีที่ 8 กันยายน 2565
ประเทศไทยเข้าเป็นภาคีเรื่องการแลกเปลี่ยนข้อมูลบัญชีทางการเงินระหว่างประเทศ
ที่ประชุมรัฐสภาเห็นชอบความตกลงพหุภาคีระหว่างเจ้าหน้าที่ผู้มีอํานาจในการแลกเปลี่ยนข้อมูลบัญชีทางการเงินแบบอัตโนมัติ (Multilateral Competent Authority Agreement on Automatic Exchange of Financial Account Information)
นายลวรณ แสงสนิท อธิบดีกรมสรรพากร เปิดเผยว่า “ในการประชุมร่วมกันของรัฐสภา ครั้งที่ 15 เมื่อวันที่ 6 กันยายน 2565 ที่ประชุมรัฐสภาเห็นชอบ ความตกลงพหุภาคีระหว่างเจ้าหน้าที่ผู้มีอํานาจในการแลกเปลี่ยนข้อมูลบัญชีทางการเงินแบบอัตโนมัติ (Multilateral Competent Authority Agreement on Automatic Exchange of Financial Account Information) หรือที่เรียกสั้น ๆ ว่า ความตกลง MCAA CRS ซึ่งเป็นสัญญาระหว่างประเทศแบบพหุภาคีขององค์การเพื่อความร่วมมือทางเศรษฐกิจและการพัฒนา (Organisation for Economic Cooperation and Development: OECD) ที่มีวัตถุประสงค์เพื่อเพิ่มความโปร่งใสทางภาษีทั้งภายในและระหว่างประเทศ โดยกําหนดให้ประเทศภาคีแลกเปลี่ยนข้อมูลบัญชีทางการเงินของผู้ที่ไม่ได้มีถิ่นที่อยู่ทางภาษีในประเทศให้กับประเทศคู่สัญญาเป็นรายปี ปีละ 1 ครั้ง ปัจจุบันมีภาคีทั้งหมด 117 ประเทศ โดยประเทศในอาเซียนที่เป็นภาคีแล้ว ได้แก่ บรูไน มาเลเซีย สิงคโปร์ และอินโดนีเซีย”
นายลวรณ แสงสนิท อธิบดีกรมสรรพากร กล่าวเพิ่มเติมว่า “ปัจจุบันกรมสรรพากรอยู่ระหว่างการเสนอกฎหมายเพื่อรองรับการแลกเปลี่ยนข้อมูลตามความตกลงนี้ต่อรัฐสภา และภายหลังจากที่กฎหมายมีผลใช้บังคับแล้ว ประเทศไทยจะเริ่มแลกเปลี่ยนข้อมูลบัญชีทางการเงินกับประเทศคู่สัญญาภายในเดือนกันยายน 2566 โดยการที่ประเทศไทยเข้าเป็นภาคีในความตกลงนี้ ถือเป็นการแสดงจุดยืนที่สําคัญในการส่งเสริมความโปร่งใสและความเป็นธรรมในระบบภาษีตามมาตรฐานสากลเช่นเดียวกับนานาประเทศ ซึ่งจะส่งผลให้เกิดความสมัครใจในการเสียภาษีมากขึ้น และทําให้รัฐบาลมีรายได้เพิ่มขึ้นในการนําไปพัฒนาเศรษฐกิจและสังคมของประเทศต่อไป”
รัฐบาลไทย-ข่าวทำเนียบรัฐบาล-รัฐบาลโชว์ยอดการใช้จ่าย 3 โครงการกระตุ้นการบริโภคสะสมเกิน 1. 6 หมื่นล้านบาท
วันเสาร์ที่ 10 กันยายน 2565
รัฐบาลโชว์ยอดการใช้จ่าย 3 โครงการกระตุ้นการบริโภคสะสมเกิน 1. 6 หมื่นล้านบาท
รัฐบาลโชว์ยอดการใช้จ่าย 3 โครงการกระตุ้นการบริโภคสะสมเกิน 1. 6 หมื่นล้านบาท  ขณะที่ การลงทะเบียนบัตรสวัสดิการแห่งรัฐ 2565 ผ่าน 2 ช่องทาง ได้แก่ เว็บไซต์และ 7 หน่วยงาน ยังไม่พบปัญหาอุปสรรค
วันนี้(10ก.ย.65)นายอนุชาบูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรี เปิดเผยยอดรวมการใช้จ่ายภาครัฐและประชาชนภายใต้“มาตรการรักษาระดับการบริโภคภายในประเทศปี2565” ณวันศุกร์ที่8กันยายน2565เวลา23.00น.ผู้ใช้สิทธิสะสมรวม32.15ล้านคนยอดใช้จ่ายสะสมรวม16,126.4ล้านบาท แบ่งเป็น
1.โครงการคนละครึ่งระยะที่5
มีผู้ใช้สิทธิสะสม20.16ล้านคน
ยอดใช้จ่ายสะสม13,740.7ล้านบาท
แบ่งเป็นส่วนที่ประชาชนจ่ายสะสม6,957.3ล้านบาทและรัฐร่วมจ่ายสะสม6,783.4ล้านบาท
2.โครงการเพิ่มกําลังซื้อให้แก่ผู้มีบัตรสวัสดิการแห่งรัฐระยะที่5
มีผู้ใช้สิทธิสะสม11.24ล้านคน
ยอดใช้จ่ายสะสม2,237.3ล้านบาท
3.โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษระยะที่3 มีผู้ใช้สิทธิสะสม747,751คน ยอดใช้จ่ายสะสม148.4ล้านบาท
ขณะที่ มีผู้ลงทะเบียนโครงการลงทะเบียนเพื่อสวัสดิการแห่งรัฐปี2565ถึงวันศุกร์ที่9กันยายน2565ณ เวลา15.00น.ทั้งสิ้น8,339,614ราย ผ่านเว็บไซต์6,060,687รายและหน่วยงานรับลงทะเบียน2,278,927ราย
รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีกล่าวถึงการเปิดลงทะเบียนโครงการลงทะเบียนเพื่อสวัสดิการแห่งรัฐปี2565ตั้งแต่เริ่มเปิดลงทะเบียนวันแรกเมื่อ5กันยายน2565ถึงปัจจุบันยังไม่พบการรายงานปัญหาอุปสรรคจากหน่วยรับลงทะเบียนมีเพียงข้อสงสัยของประชาชนที่กระทรวงการคลัง(กค.)ได้รวบรวมและชี้แจงเพิ่มเติมแล้วอาทิ“คู่สมรส”สามารถลงทะเบียนได้ทั้งสามีและภรรยาหากมีคุณสมบัติก็มีสิทธิ“ไม่ใช่หนึ่งครอบครัวหนึ่งสิทธิ”และผู้ที่อยู่ในครอบครัวเดียวกันก็สามารถลงทะเบียนได้ทุกคนโดยกระทรวงการคลังแนะนําให้ตรวจสอบข้อมูลอย่างละเอียด โดยเฉพาะ5ข้อมูลสําคัญได้แก่เลขประจําตัวประชาชน13หลักชื่อนามสกุลวันเดือนปีเกิดและเลขรหัสหลังบัตรประจําตัวประชาชน เพราะจะไม่สามารถแก้ไขได้หากระบบได้มีการบันทึกข้อมูลแล้วเป็นต้น
“สําหรับประชาชนที่คุณสมบัติตรงเงื่อนไขโครงการฯสามารถลงทะเบียนผ่าน2ช่องทางคือเว็บไซต์https://บัตรสวัสดิการแห่งรัฐ.mof.go.thหรือhttps://welfare.mof.go.thหรือผ่านหน่วยงานรับลงทะเบียนทั้ง7หน่วยงานได้แก่สาขาของธนาคารเพื่อการเกษตรและสหกรณ์การเกษตร(ธ.ก.ส.)ธนาคารออมสินธนาคารกรุงไทยสํานักงานคลังจังหวัดทั้ง76จังหวัดทั่วประเทศ ที่ว่าการอําเภอทั้ง878อําเภอทั่วประเทศสํานักงานเขตกรุงเทพมหานครทั้ง50เขตและศาลาว่าการเมืองพัทยาซึ่งในวันหยุดเสาร์–อาทิตย์ยังสามารถลงทะเบียนได้ที่สาขาของธนาคารที่เปิดให้บริการในห้างสรรพสินค้าได้จนถึงวันที่19ตุลาคมนี้ ซึ่งหน่วยบริการเมื่อรวมสาขาธนาคารทั่วประเทศแล้วมีมากกว่า7,000แห่งรัฐบาลเชื่อว่าจะช่วยกลุ่มเปราะบางด้านรายได้ที่ตกหล่นให้เข้าถึงมาตรการความช่วยเหลือภาครัฐมากครอบคลุมมากที่สุด”นายอนุชากล่าว
————
รัฐบาลไทย-ข่าวทำเนียบรัฐบาล-นายกฯ ยินดีกับผลสำเร็จจากการจัดงาน Thailand – Korea Economic Cooperation Forum 2022 สร้างมูลค่าทางการค้าได้กว่า 4,000 ล้านบาท
วันอาทิตย์ที่ 16 ตุลาคม 2565
นายกฯ ยินดีกับผลสําเร็จจากการจัดงาน Thailand – Korea Economic Cooperation Forum 2022 สร้างมูลค่าทางการค้าได้กว่า 4,000 ล้านบาท
นายกฯ ยินดีกับผลสําเร็จจากการจัดงาน Thailand – Korea Economic Cooperation Forum 2022 สะท้อนนักธุรกิจเชื่อมั่นร่วมลงทุนในกลุ่มอุตสาหกรรมเป้าหมาย สร้างมูลค่าทางการค้าได้กว่า 4,000 ล้านบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลสําเร็จจากการจัดงานสัมมนาความร่วมมือทางเศรษฐกิจ ไทย – เกาหลีใต้ (Thailand – Korea Economic Cooperation Forum 2022) เมื่อวันที่ 6 – 7 ตุลาคม 2565 โดยนักธุรกิจทั้งไทยและเกาหลีใต้ให้ความสนใจ เข้าร่วมงานกว่า 600 ราย เกิดการจับคู่ทางธุรกิจ (Business Matching) ได้ 120 คู่ สร้างมูลค่าทางการค้าการลงทุนได้กว่า 4,000 ล้านบาท ซึ่งส่วนใหญ่เป็นกลุ่มอุตสาหกรรมสมาร์ทซิตี้ อิเล็กทรอนิกส์ ยานยนต์ไฟฟ้า และพลังงานอัจฉริยะ
เนื่องในโอกาสครบรอบ 10 ปี ของการยกระดับความเป็นหุ้นส่วนทางยุทธศาสตร์ระหว่างไทยและเกาหลีใต้ คณะกรรมการส่งเสริมการลงทุน (BOI) ของไทย และสํานักงานส่งเสริมการค้าและการลงทุนของรัฐบาลเกาหลีใต้ (KOTRA) ได้ร่วมกันจัดงาน สัมมนาฯ ซึ่งถือเป็นการจัดการประชุมสัมมนาขนาดใหญ่ครั้งแรกอย่างเต็มรูปแบบขึ้น นอกจากนี้ยังมีการจัดทําบันทึกความร่วมมือ 5 ฉบับระหว่างไทยและเกาหลีใต้ในกลุ่มอุตสาหกรรมสมาร์ทซิตี้ เช่น MOU ระหว่าง Smart City Association และ Thai IOT Association MOU ระหว่างบริษัทด้านไอทีของเกาหลี และเทศบาลท้องถิ่นรวมถึงบริษัทเอกชนของไทย
ทั้งนี้ ในช่วง 10 ปี ที่ผ่านมา (ระหว่างเดือนมกราคม 2555 – กันยายน 2565) BOI รายงานว่า มีโครงการจากเกาหลีใต้ยื่นขอรับการส่งเสริมการลงทุนรวม 365 โครงการ มูลค่ารวม 65,123 ล้านบาท ซึ่งอุตสาหกรรมที่มีมูลค่าการลงทุนสูงสุด 3 อันดับแรก ได้แก่ 1. เครื่องใช้ไฟฟ้าและอิเล็กทรอนิกส์ 2. เหล็กและผลิตภัณฑ์โลหะ และ 3. เคมีภัณฑ์และกระดาษ ประกอบกับ ตั้งแต่ปี 2562 รัฐบาลเกาหลีใต้ ประกาศใช้นโยบาย New Southern Policy เปิดโอกาสให้เกาหลีใต้ ร่วมลงทุนในกลุ่มประเทศอาเซียน รวมทั้งไทยมากขึ้น
“ผลสําเร็จจากการจัดงานสัมมนาในครั้งนี้ นอกจากเป็นการย้ําความสัมพันธ์ทางธุรกิจระหว่างไทยและเกาหลีใต้ที่แนบแน่นอยู่แล้วให้กระชับมากยิ่งขึ้นแล้ว ยังเป็นการย้ําความมั่นใจ ช่วยสร้างความเชื่อมั่นต่อประเทศไทย รวมถึงช่วยกระตุ้นเศรษฐกิจในไทย และภูมิภาค โดยเฉพาะถือเป็นการพัฒนากลุ่ม 10 อุตสาหกรรมเป้าหมาย ตามแนวนโยบายของรัฐบาลเพื่อขับเคลื่อนเศรษฐกิจเพื่ออนาคต (New Engine of Growth) ทั้งอุตสาหกรรมที่มีศักยภาพ (First S - Curve) และ 5 อุตสาหกรรมอนาคต (New S - Curve)” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รมว.สุขาติ ห่วงใยผู้ประสบภัย สั่งให้ความช่วยเหลือผู้ได้รับผลกระทบจากน้ำท่วม
วันพฤหัสบดีที่ 8 กันยายน 2565
รมว.สุขาติ ห่วงใยผู้ประสบภัย สั่งให้ความช่วยเหลือผู้ได้รับผลกระทบจากน้ําท่วม
รมว.แรงงาน สุชาติ ชมกลิ่น สั่งการเร่งช่วยเหลือผู้ประสบภัยน้ําท่วม กพร.ขานรับ แจ้งหน่วยงานในพื้นที่เฝ้าระวังและพร้อมขนย้ายสิ่งของ เบื้องต้นเตรียมแผนฝึกอาชีพและซ่อมบํารุงอุปกรณ์ไฟฟ้าภายในบ้านเพื่อบรรเทาความเดือดร้อนของประชาชน
รัฐบาลไทย-ข่าวทำเนียบรัฐบาล-“อนุทิน” ปฏิบัติภารกิจ “หัวใจติดปีก” ครั้งที่ 40 บินด่วนรับหัวใจและไต จากผู้เสียชีวิตที่ รพ.อุดรธานี
วันอังคารที่ 18 ตุลาคม 2565
“อนุทิน” ปฏิบัติภารกิจ “หัวใจติดปีก” ครั้งที่ 40 บินด่วนรับหัวใจและไต จากผู้เสียชีวิตที่ รพ.อุดรธานี
รองนายกรัฐมนตรีและรัฐมนตรีว่าการกระทรวงสาธารณสุข นําทีมแพทย์ ปฏิบัติการภารกิจจิตอาสา ครั้งที่ 40  “หัวใจติดปีก” รับหัวใจและไตจากผู้เสียชีวิตจากภาวะสมองตาย ที่จังหวัดอุดรธานี นํามามอบให้กับผู้ป่วยที่รอการปลูกถ่ายอวัยวะ ช่วยต่อลมหายใจให้ผู้ป่วย
รองนายกรัฐมนตรีและรัฐมนตรีว่าการกระทรวงสาธารณสุข นําทีมแพทย์ ปฏิบัติการภารกิจจิตอาสา ครั้งที่ 40 “หัวใจติดปีก” รับหัวใจและไตจากผู้เสียชีวิตจากภาวะสมองตาย ที่จังหวัดอุดรธานี นํามามอบให้กับผู้ป่วยที่รอการปลูกถ่ายอวัยวะ ช่วยต่อลมหายใจให้ผู้ป่วยกลับมาใช้ชีวิตได้ตามปกติและมีคุณภาพชีวิตที่ดีอีกครั้ง
(วันนี้ 18 ตุลาคม 2565) นายแพทย์ทวีศิลป์ วิษณุโยธิน รักษาราชการแทนรองปลัดกระทรวงสาธารณสุข กล่าวว่า กระทรวงสาธารณสุขให้ความสําคัญในการดําเนินงานบริจาคและปลูกถ่ายอวัยวะ โดยบรรจุเป็นสาขาหนึ่งในแผนพัฒนาระบบบริการสุขภาพ (Service Plan) ของกระทรวง ซึ่งเช้าวันนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์พัชร อ่องจริต แพทย์ศัลยศาสตร์หัวใจและทรวงอก ศูนย์โรคหัวใจ โรงพยาบาลจุฬาลงกรณ์ และคณะ ได้ปฏิบัติภารกิจจิตอาสา “หัวใจติดปีก” ครั้งที่ 40 เดินทางด้วยเครื่องบินส่วนตัว จากสนามบินนานาชาติดอนเมือง ไปยังโรงพยาบาลศูนย์อุดรธานี จังหวัดอุดรธานี เพื่อรับอวัยวะของผู้เสียชีวิตจากภาวะสมองตาย ได้แก่ หัวใจ และไต นํามาส่งมอบให้กับผู้ป่วยที่รอการปลูกถ่ายอวัยวะ ซึ่งเป็นการเพิ่มโอกาสการเข้าถึงบริการปลูกถ่ายอวัยวะที่มีประสิทธิภาพ รวดเร็ว ช่วยต่อลมหายใจให้ผู้ป่วยสามารถกลับมาใช้ชีวิตได้ตามปกติและมีคุณภาพชีวิตที่ดีอีกครั้ง
“ผู้บริจาคที่เสียชีวิตจากภาวะสมองตาย 1 ราย สามารถบริจาคอวัยวะได้หลายรายการ ได้แก่ หัวใจ ตับ ไต 2 ข้าง ปอด 2 ข้าง ตับอ่อน และยังมีเนื้อเยื่อที่ปลูกถ่ายได้ ได้แก่ ลิ้นหัวใจ หลอดเลือด ผิวหนัง กระดูก เส้นเอ็น และกระจกตา จึงขอเชิญชวนประชาชนทุกคนได้สร้างบุญที่ยิ่งใหญ่ ด้วยการบริจาคอวัยวะเพื่อนําไปช่วยเหลือผู้ป่วยที่รอการปลูกถ่ายอวัยวะ โดยแจ้งความประสงค์ได้ที่โรงพยาบาลในจังหวัดของท่าน” นพ.ทวีศิลป์กล่าว
***************************************** 18 ตุลาคม 2565
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ กล่าวถ้อยแถลงในการประชุมระดับผู้นำว่าด้วยการพลิกโฉมการศึกษา (TES 2022) ย้ำการเข้าถึงการศึกษาที่เสมอภาค ครอบคลุม เท่าเทียม โปร่งใส และการพัฒนาครู
วันอังคารที่ 20 กันยายน 2565
รองนายกฯ พล.อ.ประวิตรฯ กล่าวถ้อยแถลงในการประชุมระดับผู้นําว่าด้วยการพลิกโฉมการศึกษา (TES 2022) ย้ําการเข้าถึงการศึกษาที่เสมอภาค ครอบคลุม เท่าเทียม โปร่งใส และการพัฒนาครู
รองนายกฯ พล.อ.ประวิตรฯ กล่าวถ้อยแถลงในการประชุมระดับผู้นําว่าด้วยการพลิกโฉมการศึกษา (TES 2022) ย้ําการเข้าถึงการศึกษาที่เสมอภาค ครอบคลุม เท่าเทียม โปร่งใส และการพัฒนาครู
วันนี้ 20 กันยายน 2565 เวลา 04.40 น. (ซึ่งตรงกับวันที่ 19 กันยายน 2565 เวลา 17.40 น. ตามเวลาท้องถิ่นของนครนิวยอร์ก) ณ สํานักงานใหญ่สหประชาชาติ นครนิวยอร์ก สหรัฐอเมริกา พลเอก ประวิตร วงษ์สุวรรณ รองนายกรัฐมนตรี กล่าวถ้อยแถลงในการประชุมระดับผู้นําว่าด้วยการพลิกโฉมการศึกษา (Transforming Education Summit 2022: TES) ในช่วง Leaders’ Round Tables ซึ่งอยู่ระหว่างสัปดาห์ของการประชุมสมัชชาสหประชาชาติ สมัยสามัญ ครั้งที่ 77 (77th Session of the United Nations General Assembly: UNGA 77) เพื่อแลกเปลี่ยนวิสัยทัศน์ของผู้นําแต่ละประเทศต่อประเด็นการศึกษาทั่วโลกที่อยู่ในสภาวะวิกฤตและการพัฒนาการศึกษาเพื่อบรรลุสันติภาพ ความยุติธรรม สิทธิมนุษยชน และเป้าหมายการพัฒนาที่ยั่งยืน (SDGs) ผ่านระบบวีดิทัศน์ทางไกล โดยมีสาระสําคัญของถ้อยแถลง ดังนี้
รองนายกรัฐมนตรีกล่าวขอบคุณเลขาธิการสหประชาชาติที่ได้จัดการประชุมระดับผู้นําว่าด้วยการพลิกโฉมการศึกษา เชื่อมั่นว่า จะเป็นโอกาสดีที่ผู้นําของแต่ละประเทศให้ได้แสดงวิสัยทัศน์และแลกเปลี่ยนประสบการณ์เพื่อนําไปสู่การดําเนินงานให้บรรลุตามเป้าหมายการพัฒนาที่ยั่งยืน เป้าหมายที่ 4 ซึ่งไทยให้ความสําคัญกับการศึกษามาโดยตลอด พื้นฐานสําคัญของการพัฒนากําลังคนและประเทศ โดยได้บรรจุการพัฒนาการศึกษาไว้ในแผนมุ่งเน้นการพัฒนา 3 ด้านหลัก ได้แก่ ผู้เรียนรู้ ผู้สอน และ ระบบการศึกษา ผ่านการใช้ประโยชน์ทางเทคโนโลยีและนวัตกรรม รวมทั้งประเทศไทยมุ่งมั่นที่จะสร้างหลักประกันการกลับเข้าสู่การเรียนอย่างปลอดภัยสําหรับทุกคน ด้วยมาตรการที่เหมาะสมเพื่อรักษามาตรฐานและคุณภาพของระบบการศึกษา
รองนายกรัฐมนตรีกล่าวเพิ่มเติมว่า ความรู้ และทักษะที่มอบให้แก่ผู้เรียนนั้น มีความจําเป็นต่อการทํางานในอนาคต รัฐบาลไทยจึงส่งเสริมความร่วมมือกับภาคเอกชนในการปรับปรุง หลักสูตรการเรียนการสอน ให้สอดรับกับความคาดหวังของนายจ้าง โดยรัฐบาลได้ส่งเสริมความร่วมมือกับสถาบันการศึกษาในต่างประเทศเพื่อพัฒนาการศึกษาที่ตอบสนองต่อความต้องการของนักลงทุนต่างชาติในประเทศไทย รวมทั้งการลดภาระของผู้เรียนและเพิ่มขีดความสามารถให้แก่ สถาบันการศึกษา โดยการเพิ่มเงินอุดหนุนรายหัวสําหรับค่าใช้จ่ายจําเป็น เพื่อการส่งเสริม การลงทุนด้านการศึกษาที่เพียงพอ เท่าเทียม ยุติธรรม โปร่งใส และการพัฒนาครูให้สามารถใช้ทักษะการสอนเชิงนวัตกรรม เน้นผู้เรียนเป็นศูนย์กลางเพื่อให้ครูสามารถดูแลห้องเรียนที่มีสภาพแวดล้อมที่หลากหลายได้
รัฐบาลไทย ส่งเสริมการพัฒนาการเรียนรู้ และเตรียมความพร้อมให้ผู้เรียนสามารถใช้ชีวิตในโลกยุคดิจิทัลใต้ความเป็นศูนย์กลางของผู้เรียน รวมทั้งเน้นการศึกษาออนไลน์อย่างครอบคลุม เสมอภาค โดยไม่มีค่าใช้จ่าย ผ่านแพลตฟอร์มที่เปิดให้เข้าถึงได้โดยทั่วไป
รองนายกรัฐมนตรีเน้นย้ําว่าถึงความมุ่งมั่นของไทยในการทํางานร่วมกับสหประชาชาติและประเทศสมาชิกเพื่อยกระดับคุณภาพการศึกษาผ่านการพลิกโฉมการศึกษา
รัฐบาลไทย-ข่าวทำเนียบรัฐบาล-ธอส. เปิดตัวเงินฝากออมทรัพย์ Freshy 55 Plus รับดอกเบี้ยแบบจัดเต็มสูงสุด 3.10% ต่อปี
วันศุกร์ที่ 9 กันยายน 2565
ธอส. เปิดตัวเงินฝากออมทรัพย์ Freshy 55 Plus รับดอกเบี้ยแบบจัดเต็มสูงสุด 3.10% ต่อปี
ธนาคารอาคารสงเคราะห์ (ธอส.) เปิดตัวผลิตภัณฑ์ “เงินฝากออมทรัพย์ Freshy 55 Plus” รับดอกเบี้ยเป็นขั้นบันไดเป็นรายเดือนแบบจัดเต็มสูงสุดถึง 3.10% ต่อปี สําหรับคนรักการออมที่มีอายุ 55 ปีขึ้นไป เพียงเปิดบัญชีเงินฝากขั้นต่ํา 10,000 บาท
ธนาคารอาคารสงเคราะห์ (ธอส.) เปิดตัวผลิตภัณฑ์ “เงินฝากออมทรัพย์ Freshy 55 Plus” รับดอกเบี้ยเป็นขั้นบันไดเป็นรายเดือนแบบจัดเต็มสูงสุดถึง 3.10% ต่อปี สําหรับคนรักการออมที่มีอายุ 55 ปีขึ้นไป เพียงเปิดบัญชีเงินฝากขั้นต่ํา 10,000 บาท ตั้งแต่วันที่เปิดบัญชีถึงวันที่ 30 พฤศจิกายน 2566 จะได้รับอัตราดอกเบี้ย 1.30% ต่อปี และตั้งแต่วันที่ 1 ธันวาคม 2566 - 31 ตุลาคม 2567 จะได้รับอัตราดอกเบี้ย 3.10% ต่อปี รับอัตราดอกเบี้ยเฉลี่ยรวมสูงถึง 2.125% ต่อปี (คํานวณจากวันสุดท้ายของการรับเปิดบัญชีและรับฝากเพิ่ม) พิเศษ!! ไม่เสียภาษีดอกเบี้ยเงินฝาก ผู้ที่สนใจสามารถเปิดบัญชีเงินฝากออมทรัพย์ Freshy 55 Plus และรับฝากเพิ่มได้ตั้งแต่วันนี้ถึงวันที่ 31 ตุลาคม 2565 สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่เว็บไซต์ธนาคารอาคารสงเคราะห์ www.ghbank.co.th
รัฐบาลไทย-ข่าวทำเนียบรัฐบาล-รักษาราชการแทนผู้ว่าฯ หนองบัวลำภูเป็นประธานในพิธีพระราชทานน้ำหลวงอาบศพ ผู้เสียชีวิตจากเหตุการณ์ทำร้ายเด็กและประชาชนที่ศูนย์พัฒนาเด็กเล็ก อบต.อุทัยสวรรค์ จ.หนองบัวลำภู
วันอาทิตย์ที่ 9 ตุลาคม 2565
รักษาราชการแทนผู้ว่าฯ หนองบัวลําภูเป็นประธานในพิธีพระราชทานน้ําหลวงอาบศพ ผู้เสียชีวิตจากเหตุการณ์ทําร้ายเด็กและประชาชนที่ศูนย์พัฒนาเด็กเล็ก อบต.อุทัยสวรรค์ จ.หนองบัวลําภู
รักษาราชการแทนผู้ว่าฯ หนองบัวลําภูเป็นประธานในพิธีพระราชทานน้ําหลวงอาบศพ ผู้เสียชีวิตจากเหตุการณ์ทําร้ายเด็กและประชาชนที่ศูนย์พัฒนาเด็กเล็กองค์การบริหารส่วนตําบลอุทัยสวรรค์ อ.นากลาง จ.หนองบัวลําภู
เมื่อวันที่ 8 ตุลาคม 2565 เวลา 16.00 น. ที่วัดเทพมงคลพิชัย ตําบลด่านช้าง อําเภอนากลาง จังหวัดหนองบัวลําภู พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานน้ําหลวงอาบศพผู้เสียชีวิตจากเหตุการณ์ทําร้ายเด็กและประชาชนที่ศูนย์พัฒนาเด็กเล็กองค์การบริหารส่วนตําบลอุทัยสวรรค์ อ.นากลาง จ.หนองบัวลําภู โดยมี นายสุวิทย์ จันทร์หวร รองผู้ว่าราชการจังหวัดหนองบัวลําภู รักษาราชการแทนผู้ว่าราชการจังหวัดหนองบัวลําภู เป็นประธานในพิธี
โดยภายหลังพิธีพระราชทานน้ําหลวงอาบศพ นายสุวิทย์ จันทร์หวร รองผู้ว่าราชการจังหวัดหนองบัวลําภู รักษาราชการแทนผู้ว่าราชการจังหวัดหนองบัวลําภู เป็นผู้เชิญพวงมาลาหลวง พวงมาลาของสมเด็จพระนางเจ้า ฯ พระบรมราชินี และพระบรมวงศานุวงศ์ ไปวางที่หน้าหีบศพ
และในเวลา 16.50 น. นายสุวิทย์ จันทร์หวร รองผู้ว่าราชการจังหวัดหนองบัวลําภู รักษาราชการแทนผู้ว่าราชการจังหวัดหนองบัวลําภู เป็นประธานในพิธีบําเพ็ญกุศลสวดพระอภิธรรมศพ โดยมี หัวหน้าส่วนราชการ นายอําเภอ ข้าราชการ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และประชาชนในพื้นที่ ร่วมในพิธี โดยเป็นพระพิธีธรรมจากจังหวัดหนองคาย ประกอบด้วย พระครูสังฆรักษ์ พิทิฐพนธ์ จิรวฑฺฒโน พระสมุห์ธนาธร กนฺตวิโร พระครูสังฆรักษ์ธีร์ธวัช ชวนปญฺโญ และพระมหานพรัตน์ นวรตฺโน
"พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมรับผู้บาดเจ็บไว้เป็นคนไข้ในพระบรมราชานุเคราะห์ และทรงพระกรุณาโปรดเกล้าโปรดกระหม่อมรับศพผู้เสียชีวิตไว้ในพระบรมราชานุเคราะห์ และพระราชทานเพลิงศพเป็นกรณีพิเศษ และทรงมีพระมหากรุณาธิคุณพระราชทานให้ตั้งโรงครัวพระราชทานประกอบอาหาร เพื่อรับรองให้แก่ผู้มาร่วมงานทั้ง 3 วันด้วย" นายสุวิทย์ฯ กล่าว
รัฐบาลไทย-ข่าวทำเนียบรัฐบาล-รัฐบาลเร่งผลักดันมวยไทยสู่เวทีโลก ต่อยอดกีฬาไทยให้เป็นที่นิยมในระดับนานาชาติ เพิ่มมูลค่าทางเศรษฐกิจให้ประเทศ
วันอาทิตย์ที่ 11 กันยายน 2565
รัฐบาลเร่งผลักดันมวยไทยสู่เวทีโลก ต่อยอดกีฬาไทยให้เป็นที่นิยมในระดับนานาชาติ เพิ่มมูลค่าทางเศรษฐกิจให้ประเทศ
รัฐบาลเร่งผลักดันมวยไทยสู่เวทีโลก ต่อยอดกีฬาไทยให้เป็นที่นิยมในระดับนานาชาติ เพิ่มมูลค่าทางเศรษฐกิจให้ประเทศ
วันที่​ 11​ กันยายน​ 2565​ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า รัฐบาลสนับสนุนการจัดทําแผนแม่บทส่งเสริมซอฟต์พาวเวอร์สําหรับอุตสาหกรรมท่องเที่ยวสร้างมูลค่าทางเศรษฐกิจ โดยยกมวยไทยเป็นหนึ่งในซอฟต์พาวเวอร์สําคัญวางแผนประชาสัมพันธ์ให้เป็นที่รู้จัก ส่งเสริมให้เป็นกีฬาเชิงศิลปะป้องกันตัวในระดับนานาชาติ โดยจะบูรณาการการทํางานทุกภาคส่วนเพื่อต่อยอดกีฬาของไทยให้เป็นที่นิยมในวงกว้าง ซึ่งจะช่วยเผยแพร่ศิลปะวัฒนธรรมไทยและสร้างมูลค่าทางเศรษฐกิจได้
โฆษกประจําสํานักนายกรัฐมนตรีกล่าวว่า ตามที่รัฐบาลมีนโยบายส่งเสริมภาพลักษณ์ของประเทศด้วยซอฟต์พาวเวอร์ โดยกําหนดส่งเสริมซอฟต์พาวเวอร์ 5 หมวด (5F) ได้แก่ อาหาร (Food), ภาพยนตร์ (Film), เทศกาล (Festival), แฟชั่น (Fashion) และการต่อสู้ (Fighting) ซึ่งสามารถขยายประเภทออกเป็นสินค้าและบริการท่องเที่ยวได้จํานวนมาก โดยเฉพาะอย่างยิ่ง กีฬามวยไทย ซึ่งเป็นศิลปะการต่อสู้ได้รับความนิยม มีความงดงามในท่วงท่าการเคลื่อนไหว รวมทั้งยังนําไปประยุกต์ใช้ในการออกกําลังกายเพื่อสุขภาพที่ทุกคนสามารถฝึกฝนได้อีกด้วย
โดยล่าสุดทั้งภาครัฐและภาคเอกชนได้ประสานความร่วมมือจัดกิจกรรมและโครงการต่าง ๆ อาทิ การแข่งขันกีฬามวยไทยและศิลปะการต่อสู้แบบผสมผสาน (MMA: Mixed Martial Art) รายการ Legend FC “คนโคราชรักจริงไม่ทิ้งกัน” ณ จังหวัดนครราชสีมา, กิจกรรมแฟลชม็อบมวยไทย (Flash Mob Muay Thai) ณ พาร์ค พารากอน, การลงนามบันทึกข้อตกลงความร่วมมือ (MOU) โครงการ “มวยไทยในสถานศึกษา พัฒนาเยาวชนไทย” รวมไปถึงโครงการเผยแพร่กีฬามวยไทยในต่างประเทศ ผ่านการสาธิตการแข่งขันมวยไทย และสอนศิลปะมวยไทยเบื้องต้น และต่อยอดไปยังการขายสินค้าเกี่ยวกับมวยไทยให้แก่ชาวต่างชาติที่สนใจ
“รัฐบาลเห็นเสน่ห์ และศักยภาพของกีฬามวยไทย ซึ่งถือเป็นมรดกทางวัฒนธรรมไทยที่สําคัญ ได้รับการยอมรับและเป็นที่นิยมทั้งในประเทศและต่างประเทศ โดยพร้อมใช้มวยไทยเป็นสื่อกลางในการเผยแพร่วัฒนธรรมไทยควบคู่กับการวางแผนกลยุทธ์ทางการตลาด ต่อยอดไปยังอุตสาหกรรมท่องเที่ยวเพิ่มเติม ซึ่งจะช่วยสร้างมูลค่าเพิ่มทั้งในระดับท้องถิ่น ประเทศ และขยายสู่ระดับนานาชาติ เป็นการสร้างงาน สร้างรายได้ให้กับคนไทยได้อีกทางหนึ่ง” นายอนุชาฯ กล่าว
รัฐบาลไทย-ข่าวทำเนียบรัฐบาล-“ดีอีเอส” เปิดเสวนา ‘Moving Government Forward, The Future Belongs in the Cloud’ เสริมความมั่นคงไซเบอร์
วันศุกร์ที่ 7 ตุลาคม 2565
“ดีอีเอส” เปิดเสวนา ‘Moving Government Forward, The Future Belongs in the Cloud’ เสริมความมั่นคงไซเบอร์
“ดีอีเอส” เปิดเสวนา ‘Moving Government Forward, The Future Belongs in the Cloud’ เสริมความมั่นคงไซเบอร์
วันนี้(7ต.ค. 2565)นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมเป็นประธานเปิดงานเสวนา‘Moving Government Forward, The Future Belongs in the Cloud’จัดโดยกระทรวงดิจิทัลเพื่อเศรษฐกิจและสังคมร่วมด้วยสํานักงานคณะกรรมการดิจิทัลเพื่อเศรษฐกิจและสังคม(สดช.)บริษัทโทรคมนาคมแห่งชาติจํากัด(มหาชน)บริษัทซิสโก้ชีสเต็มส์(ประเทศไทย)และบริษัทแอ็ดวานซ์อินฟอร์เมชั่นเทคโนโลยีจํากัด(มหาชน)เพื่อสนับสนุนการเพิ่มทักษะความสามารถของบุคลากรในหน่วยงานภาครัฐให้เล็งเห็นถึงความสําคัญและประโยชน์ของการใช้งานระบบคลาวด์กลางภาครัฐ(Government Data Center and Cloud Services :หรือGDCC)ในการช่วยเพิ่มประสิทธิภาพการทํางานของหน่วยงานภาครัฐทุกกระทรวงทบวงกรมให้สามารถใช้ประโยชน์จากข้อมูลได้รวดเร็วและทั่วถึงตลอดจนเสริมความปลอดภัยฐานข้อมูลรัฐและรองรับการใช้Big Dataสู่รัฐบาลดิจิทัลเต็มรูปแบบณศูนย์ประชุมวายุภักษ์6โรงแรมเซ็นทราศูนย์ราชการฯแจ้งวัฒนะ
***************
รัฐบาลไทย-ข่าวทำเนียบรัฐบาล-"ทิพานัน" แนะผู้ลงทะเบียนบัตรสวัสดิการแห่งรัฐขั้นแรกไม่สมบูรณ์ รอตรวจสอบสถานะได้อีกครั้ง 20 กันยายนนี้  แจงหากคู่สมรส-บุตร ไม่สะดวกเดินทางมายื่นให้เซ็นสำเนาบัตรประชาชนมาแทนได้
วันเสาร์ที่ 17 กันยายน 2565
"ทิพานัน" แนะผู้ลงทะเบียนบัตรสวัสดิการแห่งรัฐขั้นแรกไม่สมบูรณ์ รอตรวจสอบสถานะได้อีกครั้ง 20 กันยายนนี้  แจงหากคู่สมรส-บุตร ไม่สะดวกเดินทางมายื่นให้เซ็นสําเนาบัตรประชาชนมาแทนได้
"ทิพานัน" แนะผู้ลงทะเบียนบัตรสวัสดิการแห่งรัฐขั้นแรกไม่สมบูรณ์ รอตรวจสอบสถานะได้อีกครั้ง 20 กันยายนนี้  แจงหากคู่สมรส-บุตร ไม่สะดวกเดินทางมายื่นให้เซ็นสําเนาบัตรประชาชนมาแทนได้  ย้ําบัตรสวัสดิการเดิมยังใช้ได้จนกว่าจะประกาศสิทธิรอบใหม่เดือนมกราคม 2566
วันนี้ (17 กันยายน 2565) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า กระทรวงการคลังประกาศผลการตรวจสอบสถานะการลงทะเบียนเพื่อสวัสดิการแห่งรัฐ ปี 2565 รอบแรกเมื่อวันที่ 16 กันยายน 2565 ที่ผ่านมา พบว่ามีผู้ผ่านการตรวจสอบข้อมูลจากกรมการปกครองจํานวน 4,282,429 ราย จากข้อมูลผู้ที่ลงทะเบียนในระหว่างวันที่ 5-8 กันยายนที่ผ่านมาทั้งหมด 5,246,699 ราย โดยผู้ลงทะเบียนที่ผ่านการตรวจสอบสถานะแล้วจะพบข้อความว่า “สถานะการลงทะเบียนสมบูรณ์” ขอให้รอผลการตรวจสอบคุณสมบัติในช่วงเดือนมกราคม 2566 ต่อไป
น.ส.ทิพานัน กล่าวว่า สําหรับผู้ลงทะเบียนไม่ผ่านอีก 964,270 ราย ที่พบข้อความว่า “สถานการณ์ลงทะเบียนไม่สมบูรณ์” ซึ่งอาจเกิดจากข้อมูลไม่ตรงกับฐานข้อมูลของกรมการปกครอง ระบบจะขึ้นข้อความระบุสาเหตุของการลงทะเบียนไม่สมบูรณ์ เช่น ข้อความว่า “การลงทะเบียนไม่สมบูรณ์เนื่องจากตรวจสอบกับฐานข้อมูลกรมการปกครองแล้วพบว่าผู้ลงทะเบียนมีคู่สมรส” แต่ข้อเท็จจริงปรากฎว่าคู่สมรสของผู้ลงทะเบียนเสียชีวิต และมีใบมรณบัตรของคู่สมรสแล้วหรือพบข้อความว่า "การลงทะเบียนไม่สมบูรณ์" เนื่องจากตรวจสอบกับฐานข้อมูลกรมการปกครองแล้วพบว่าผู้ลงทะเบียนแจ้งจํานวนบุตรไม่ครบถ้วน โปรดตรวจสอบจํานวนบุตร และข้อมูลเลขบัตรประชาชนของทุกราย” แต่ข้อเท็จจริงปรากฎว่าบุตรของผู้ลงทะเบียนมีอายุเกิน 18 ปีบริบูรณ์แล้ว เป็นต้น หากพบข้อความในลักษณะดังกล่าว ขอให้ผู้ลงทะเบียนตรวจสอบสถานะการลงทะเบียนอีกครั้ง ในวันอังคารที่ 20 กันยายน 2565 เป็นต้นไป ตั้งแต่ เวลา 06.00 น. เป็นต้นไป หากยังพบ "การลงทะเบียนไม่สมบูรณ์" ให้ติดต่อแก้ไขก่อนวันที่ 3 พ.ย. 2565 ที่จุดลงทะเบียนเดิมที่ลงไป ส่วนที่ลงทางออนไลน์ให้ไปจุดลงทะเบียนใดก็ได้ที่ท่านสะดวก
น.ส.ทิพานัน กล่าวอีกว่า ขณะนี้มีคําถามเรื่อง ผู้ลงทะเบียนต้องมีอายุ 18 ปีบริบูรณ์ จะนับอย่างไรนั้น ให้นับถึงวันสุดท้ายที่เปิดรับลงทะเบียนคือ 19 ตุลาคม 2565  ส่วนในกรณี หากผู้ลงทะเบียนมีครอบครัว แต่ไม่สามารถติดตามคู่สมรสหรือบุตรให้มาลงทะเบียนที่จุดรับลงทะเบียนหรือลงลายมือชื่อในเอกสารได้ต้องดําเนินการอย่างไร ตรงนี้ตามกติกาตอนนี้ ในกรณีคู่สมรสที่จดทะเบียนและ/หรือบุตรที่อายุต่ํากว่า 18 ปี จะต้องลงนามทุกคนให้ครบถ้วน แต่หากคู่สมรสไม่สะดวกเดินทางมายื่นแบบฟอร์มลงทะเบียนพร้อมกับผู้ลงทะเบียน ให้ขอสําเนาบัตรประจําตัวประชาชนของคู่สมรสและ/หรือบุตร พร้อมลงนามรับรองสําเนาถูกต้อง แล้วมายื่นแทนได้ ทั้งนี้ในปัจจุบันท่านที่ถือบัตรสวัสดิแห่งรัฐยังสามารถใช่บัตรสวัสดิการแห่งรัฐได้ตามปกติ จนกว่าจะมีการประกาศสิทธิและยืนยันสิทธิรอบใหม่ในช่วงเดือนมกราคม 2566
...................